Συντεταγμένες: 47°N 2°E﻿ / ﻿47°N 2°E﻿ / 47; 2

Η **Αντρ** (γαλλικά: *Indre*) είναι γαλλικός νομός της διοικητικής περιοχής Σαντρ-Βαλ ντε Λουάρ. Το όνομά του προέρχεται από τον ποταμό Αντρ που τον διαρρέει. Η INSEE και το ταχυδρομείο του αποδίδουν τον κωδικό 36. Πρωτεύουσα είναι το Σατωρού και μεγαλύτερες πόλεις είναι οι Λε Μπλάν, Λα Σατρ και Ισουντέν.

Γεωγραφία
---------

Ο νομός Αντρ είναι ένας από τους 6 νομούς ( Αντρ, Σερ, Ερ-ε-Λουάρ, Αντρ-ε-Λουάρ, Λουάρ-ε-Σερ και Λουαρέ) της διοικητικής περιοχής Σαντρ-Βαλ-ντε Λουάρ. Περιβάλλεται από τους νομούς Σερ, Λουάρ-ε-Σερ, Κρεζ, Ωτ-Βιέν, Βιέν και Αντρ-ε-Λουάρ. Καλύπτει έκταση 6.784,52 τετραγωνικών χιλιομέτρων και χωρίζεται σε 4 διοικητικά διαμερίσματα.

Ο νομός αποτελείται από τέσσερις φυσικές περιοχές: 

* το Μπουασώ Νορ στα βορειοδυτικά του νομού, που είναι ελαφρώς λοφώδες, με υψόμετρο από 80 έως 215 μέτρα πάνω από τη στάθμη της θάλασσας και καλύπτεται από δάση
* το Μπουασώ Σίντ στα νοτιοανατολικά, όπου βρίσκεται το υψηλότερο σημείο του νομού, στην κοινότητα Πουλινύ-Νοτρ-Νταμ, στα 459 μέτρα πάνω από την επιφάνεια της θάλασσας.
* η Μπρεν στα νοτιοδυτικά καλύπτεται από μικρές λίμνες και βάλτους και το περιφερειακό φυσικό πάρκο Μπρεν και
* το Σαμπάνι Μπερισόν στα βορειοανατολικά του τμήματος, όπου υπάρχουν πεδιάδες με αγροτικές καλλιέργειες.

Οι κύριοι ποταμοί του νομού είναι ο ο Κρεζ, ο Κλεζ και ο Αντρ, από τον οποίο έλαβε το όνομα. Την περιοχή διαρρέουν επίσης πολλοί παραπόταμοι. 

Οι κάτοικοι του νομού ονομάζονται *Αντριάν* από το όνομα του νομού αλλά και *Μπερισόν*, από την πρώην επαρχία Μπερί στην οποία ανήκε η περιοχή.

Ιστορία
-------

Ο νομός Αντρ και οι παλιές επαρχίες πριν το 1790
Ο Αντρ είναι ένας από τους αρχικά 83 νομούς (σήμερα 101) που δημιουργήθηκαν κατά τη διάρκεια της Γαλλικής Επανάστασης, στις 4 Μαρτίου 1790 και αντικατέστησαν τη διαίρεση της χώρας σε επαρχίες, δουκάτα και κομητείες. Στο παρελθόν, με το νομό Σερ σχημάτιζαν την επαρχία Μπερί. Ο νομός συγκροτήθηκε από το δυτικό τμήμα της επαρχίας Μπερί και από μικρά τμήματα των επαρχιών Τουραίν, Πουατού και της κομητείας της Μαρς. 

Πριν από τη ρωμαϊκή κατάκτηση, η γαλατική φυλή των Βιτουρίγων εγκαταστάθηκε στην περιοχή που περιλάμβανε τους σημερινούς νομούς Αντρ, Σερ, και μέρος του Λιμουζέν. Η πρωτεύουσά τους ήταν το Αβάρικο (σημερινή Μπουρζ), και ένας άλλος σημαντικός οικισμός ήταν στο Αρζαντόν-συρ-Κρεζ. Μετά την κατάκτηση της Γαλατίας από τον Ιούλιο Καίσαρα που ολοκληρώθηκε γύρω στο 52 π.Χ. η περιοχή έγινε μέρος της Ρωμαϊκής Γαλατίας και απολάμβανε μια περίοδο σταθερότητας. Η γαλατο-ρωμαϊκή παρουσία πιστοποιείται από αρχαιολογικά ευρήματα σε όλη την περιοχή και ιδιαίτερα στην κοινότητα Ντεόλ από σκαλιστές πέτρες, νομίσματα, κεραμικά, τεφροδόχους.

Μετά την κατάρρευση της Δυτικής Ρωμαϊκής Αυτοκρατορίας, οι Φράγκοι επικράτησαν στην περιοχή, όπως και σε μεγάλο μέρος της χώρας. 

Στα τέλη του 10ου αιώνα, ένα κάστρο χτίστηκε στη σημερινή πρωτεύουσα Σατωρού, στο οποίο η πόλη οφείλει το όνομά της, από τον Ραούλ, πρίγκιπα του Ντεόλ. Τον 11ο αιώνα, οι άρχοντες του Σατωρού ήταν ισχυροί στην περιοχή, η επικράτειά τους κάλυπτε τα δύο τρίτα του σημερινού νομού Αντρ και είχαν δικό τους νόμισμα.Από το 920 έως το 1008, οι νορμανδικές επιδρομές ανάγκασαν τους μοναχούς της μονής Σαιν-Γκιλντά, που ιδρύθηκε στη Βρετάνη από τον Άγιο Γκιλντά, να φέρουν τα λείψανά του στο αβαείο του Σαιν-Γκιλντά του Σατωρού, που ιδρύθηκε υπό την προστασία του πρίγκιπα Εμπ του Ντεόλ, πατέρα του Ραούλ. Το 1188 η περιοχή κατακτήθηκε από τον Φίλιππο Β΄της Γαλλίας, ο οποίος προστάτεψε την κλωστοφαϋντουργική δραστηριότητα που είχε αναπτυχθεί .

  

Το 1616, όταν κατακτήθηκε από τον Ερρίκο Β΄Κοντέ, αναβαθμίστηκε στο βαθμό του δουκάτου. Το 1736 επέστρεψε στο στέμμα. Το σημερινό κάστρο του Ραούλ που πλέον στεγάζει τα γραφεία της νομαρχίας χρονολογείται από τον 15ο αιώνα.

Διοικητική διαίρεση
-------------------

Ο νομός Αντρ χωρίζεται σε 4 διοικητικά διαμερίσματα, 13 καντόνια και 241 κοινότητες.

| Διαμέρισμα | Kαντόνια | Κοινότητες | Πληθυσμός
Απογραφή 2016 | Έκταση
χμ² | Πυκνότητα
Κάτ./χμ² | Κωδ.
INSEE |
| --- | --- | --- | --- | --- | --- | --- |
| Σατωρού | 9 | 84 | 129.106 | 2.621,87 | 49 | 362 |
| Ισουντέν | 5 | 49 | 34.252 | 1.182,31 | 29 | 364 |
| Λα Σατρ | 2 | 51 | 28.433 | 1.204,16 | 24 | 363 |
| Λε Μπλαν | 2 | 57 | 31.714 | 1.782,29 | 18 | 361 |
| Σύνολο | 13 | 241 | 223.505 | 6.790,63 | 33 | 36 |

Πόλεις
------

Οι μεγαλύτερες πόλεις του νομού Αντρ είναι:

| Πόλη | Πληθυσμός
(2016) | Διαμέρισμα |
| --- | --- | --- |
| Σατωρού | 44.088 | Σατωρού |
| Ισουντέν | 11.888 | Ισουντέν |
| Ντεόλ | 7.541 | Σατωρού |
| Λε Μπλαν | 6.521 | Λε Μπλαν |
| Λε Πουανσονέ | 5.870 | Σατωρού |
| Aρζαντόν-συρ-Κρεζ | 4.940 | Σατωρού |

Έμβλημα
-------

* Το έμβλημα του νομού ΑντρΤο έμβλημα του νομού Αντρ

Οικονομία
---------

Κυριότερη οικονομική δραστηριότητα είναι η γεωργία με καλλιέργειες σιταριού, βρώμης, αραβοσίτου, κριθαριού, ελαιοκράμβης και ηλίανθου. Στην περιοχή Μπρεν έχει αναπτυχθεί η ιχθυοκαλλιέργεια.

Η αμπελοκαλλιέργεια είναι παρούσα, με κρασιά ονομασίας ελεγχόμενης προέλευσης: Βαλανσέ, Ρεϊγύ  και Σατωμεγιάν.

Η εκτροφή βοοειδών και αιγοπροβάτων είναι ανεπτυγμένη επίσης στο νομό. Τα τυριά με ονομασία ελεγχόμενης προέλευσης, όπως το Πουλινύ-Σαιν-Πιερ, το Σαιντ-Μωρ ντε Τουραίν  και το Βαλανσέ, αποτελούν μέρος της γαστρονομίας του νομού Αντρ.

Αξιόλογη σημασία για την οικονομία της περιοχής έχουν επίσης μερικοί βιομηχανικοί τομείς, όπως κατασκευής αεροσκαφών, κλωστοϋφαντουργίας, μεταλλοτεχνίας και δέρματος, με τις βιομηχανίες συγκεντρωμένες στην πρωτεύουσα του νομού Σατωρού.

Στο νομό υπάρχουν τρία υδροηλεκτρικά φράγματα.

Αξιοθέατα
---------

Στην κοιλάδα του Κρεζ υπάρχει μεγάλη τουριστική κίνηση, ενώ στο Βαλανσέ υπάρχει ένας αναγεννησιακός πύργος που ανήκε στον Ταλλεϋράνδο. Στο Νεβύ-Σαιν-Σεπλύς σώζεται μια κυκλική εκκλησία του 11ου αιώνα. Το σπίτι της συγγραφέα Γεωργίας Σάνδη βρίσκεται στο Γκαρζιλές-Νταμπιέρ.

Στον νομό Αντρ βρίσκονται δύο χωριά που έχουν ταξινομηθεί στα *Πιο όμορφα χωριά της Γαλλίας*: το Σαιν-Μπενουά-ντυ-Σω και το Γκαρζιλές-Νταμπιέρ.

  

* Γκαρζιλές-ΝταμπιέρΓκαρζιλές-Νταμπιέρ
* Σαιν-Μπενουά-ντυ-ΣωΣαιν-Μπενουά-ντυ-Σω
* Λε ΜπλανΛε Μπλαν
* Αρζαντόν-συρ-ΚρεζΑρζαντόν-συρ-Κρεζ
* Η πύλη με το ρολόι στην ΝτεόλΗ πύλη με το ρολόι στην Ντεόλ
* Ο πύργος της ΜπουζΟ πύργος της Μπουζ
* Ο πύργος της Βαλανσέ, ιδιοκτησία του ΤαλλεϋράνδουΟ πύργος της Βαλανσέ, ιδιοκτησία του Ταλλεϋράνδου
* Ο πύργος Αζαί-λε-ΦερόνΟ πύργος Αζαί-λε-Φερόν
* Η έπαυλη της Ζωρζ Σαντ στο ΝοάνΗ έπαυλη της Ζωρζ Σαντ στο Νοάν
* Εσωτερική αυλή του πύργου ντ'ΑρζύΕσωτερική αυλή του πύργου ντ'Αρζύ

Παραπομπές
----------

1. ↑  «Populations légales 2020» Εθνικό Ινστιτούτο Στατιστικής και Οικονομικών Μελετών. 29  Δεκεμβρίου 2022.
2. 1 2  Εγκυκλοπαίδεια Πάπυρος Λαρούς Μπριτάννικα, τομ. 23, σελ. 268
3. ↑ . «Le département de l'Indre». Αρχειοθετήθηκε από το πρωτότυπο στις 28 Απριλίου 2019.
4. ↑  Simon Schama (1989). *Citizens: A Chronicle of the French Revolution*. New York: Knopf.
5. ↑  Archives départementales de l’Indre, *Berry médiéval : à la découverte de l’Indre au Moyen Âge*, catalogue d’exposition, Châteauroux, Archives départementales de l’Indre, 2009.
6. ↑  *Berry médiéval*, p. 13.
7. ↑ . «Site du PNR de la Brenne».
8. ↑ . «le site des Vins et Fromages de Valençay».
9. ↑ . «le site de Quincy Reuilly». Αρχειοθετήθηκε από το πρωτότυπο στις 4 Μαρτίου 2019.
10. ↑ . «le site des Vins du Centre-Loire». Αρχειοθετήθηκε από το πρωτότυπο στις 5 Οκτωβρίου 2017.
11. ↑ . «sur le site des Fromages AOP».
12. ↑ . «sur le site de l'AOP».
13. ↑ . «sur le site des Fromages AOP».

Εξωτερικοί σύνδεσμοι
--------------------

* Η επίσημη σελίδα του νομού Αντρ
* Η σελίδα του Οργανισμού Τουρισμού του νομού Αντρ

|  |  |  |  |
| --- | --- | --- | --- |
| 

| π • σ • ε
Νομοί της Γαλλίας |
| --- |
|  |
| 
* 01 Αιν
* 02 Αιν
* 03 Αλλιέ
* 04 Αλπ-ντε-Ωτ-Προβάνς
* 05 Ωτ-Αλπ
* 06 Αλπ-Μαριτίμ
* 07 Αρντές
* 08 Αρδέννες
* 09 Αριέζ
* 10 Ωμπ
* 11 Ωντ
* 12 Αβερόν
* 13 Μπους-ντυ-Ρον
* 14 Καλβαντός
* 15 Καντάλ
* 16 Σαράντ
* 17 Σαράντ-Μαριτίμ
* 18 Σερ
* 19 Κορέζ
* 2A Νότια Κορσική
* 2B Άνω Κορσική
* 21 Κοτ-ντ'Ορ
* 22 Κοτ-ντ'Αρμόρ
* 23 Κρεζ
* 24 Δορδόνη
* 25 Ντου
* 26 Ντρομ
* 27 Ερ
* 28 Ερ-ε-Λουάρ
* 29 Φινιστέρ
* 30 Γκαρ
* 31 Ωτ-Γκαρόν
* 32 Ζερς
* 33 Ζιρόντ
* 34 Ερώ
* 35 Ιλ-ε-Βιλαίν
* 36 Αντρ
* 37 Αντρ-ε-Λουάρ
* 38 Ιζέρ
* 39 Ζυρά
* 40 Λαντ
* 41 Λουάρ-ε-Σερ
* 42 Λουάρ
* 43 Ωτ-Λουάρ
* 44 Λουάρ-Ατλαντίκ
* 45 Λουαρέ
* 46 Λοτ
* 47 Λοτ-ε-Γκαρόν
* 48 Λοζέρ
* 49 Μαιν-ε-Λουάρ
* 50 Μανς
* 51 Μαρν
* 52 Ωτ-Μαρν
* 53 Μαγιέν
* 54 Μερτ-ε-Μοζέλ
* 55 Μεζ
* 56 Μορμπιάν
* 57 Μοζέλ
* 58 Νιέβρ
* 59 Νορ
* 60 Ουάζ
* 61 Ορν
* 62 Πα-ντε-Καλαί
* 63 Πουί-ντε-Ντομ
* 64 Ατλαντικά Πυρηναία
* 65 Άνω Πυρηναία
* 66 Ανατολικά Πυρηναία
* 67 Κάτω Ρήνος
* 68 Άνω Ρήνος
* 69 Ρον
* 70 Ωτ-Σον
* 71 Σον-ε-Λουάρ
* 72 Σαρτ
* 73 Σαβοΐα
* 74 Άνω Σαβοΐα
* 75 Παρίσι
* 76 Σεν-Μαριτίμ
* 77 Σεν-ε-Μαρν
* 78 Ιβλίν
* 79 Ντε-Σεβρ
* 80 Σομ
* 81 Ταρν
* 82 Ταρν-ε-Γκαρόν
* 83 Βαρ
* 84 Βωκλύζ
* 85 Βαντέ
* 86 Βιέν
* 87 Ωτ-Βιέν
* 88 Βοζ
* 89 Ιόν
* 90 Έδαφος του Μπελφόρ
* 91 Εσόν
* 92 Ω-ντε-Σεν
* 93 Σεν-Σαιν-Ντενί
* 94 Βαλ-ντε-Μαρν
* 95 Βαλ-ντ'Ουάζ

Υπερπόντιοι νομοί
971 Γουαδελούπη
972 Μαρτινίκα
973 Γαλλική Γουιάνα
974 Ρεϋνιόν
976 Μαγιότ |

 |

|  |  |
| --- | --- |
| 

|  |
| --- |
| * Πύλη:Γαλλία
 |

 |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 167743789
* LCCN: n82073040
* GND: 4109223-5
* SUDOC: 027341046
* BNF: cb11940421r (data)

 |

 |